OpenLLM-France/wikimedia huggingface dataset:
# To Beast Or Not To Beast

To Beast Or Not To Beast és el sisè àlbum d'estudi de la banda Lordi, publicat l'1 de març de 2013.
Com és tradicional per a la banda, els seus vestits es van renovar per al llançament d'aquest àlbum. L'àlbum tenia previst el seu llançament abans, però es va veure afectat per la mort de l'exbateria de la banda, Otus.
Juntament amb la notícia del llançament del nou àlbum van sortir dues notícies. La primera, que la banda faria un tour el 2013 per tot Europa, i la segona, dos nous membres a la banda, Mana el batería i Hella la teclista. Posteriorment, abans de donar-se la llista de cançons de l'àlbum, es va donar el títol del primer senzill d'aquest titulat The Riff i l'última cançó de l'àlbum SCG6: Otus' Butcher Clinic, la qual és un sol de bateria realitzat per Otus a París l'any 2010. Lordi va incloure aquesta cançó en aquest àlbum a manera de tribut al bateria mort.
Mr. Lordi, vocalista de la banda va citar això després de la publicació del nom de l'àlbum:
| « | El camí cap a aquest àlbum ha estat realment difícil. No obstant això, la nova formació de la banda ens ha donat un toc nou i fresc i un avantatge energètica per al procés de gravació i per al propi àlbum en si. | » |

## Llista de Cançons

* We’re Not Bad For The Kids (We’re Worse) 3:23
* I Luv Ugly 3:47
* The Riff 3:44 (senzill, 8 de febrer de 2013)
* Something Wicked This Way Comes 4:58
* I’m The Best 3:15
* Horrifiction 3:28
* Happy New Fear 4:45
* Schizo Doll 4:34
* Candy For The Cannibal 4:42
* Sincerely With Love 3:14
* SCG6: Otus' Butcher Clinic 3:23

## Crèdits

* Mr. Lordi - Vocalista
* Amen - Guitarrista
* OX - Baixista
* Hella - Teclista
* Mana - Batería
* Otus - Batería (cançó 11)

## Referències

* ↑ «Data de llançament de l'àlbum a Amèrica del Nord confirmada» (en anglès). bravewords, 14-01-2013. Arxivat de l'original el 2013-01-23. [Consulta: 16 març 2013].
* ↑ «Dates de llançament de l'àlbum», 22-01-2013. Arxivat de l'original el 2013-01-24. [Consulta: 16 març 2013].
* 1 2 3 4 «Nou àlbum i nous monstres» (en anglès). lordi.fi, 17-12-2012. Arxivat de l'original el 2012-12-30. [Consulta: 16 març 2013].
* ↑ «Lordi estrena el vídeo de The Riff», 14-03-2013. Arxivat de l'original el 2021-12-03. [Consulta: 16 març 2013].
# Lobàtxevka

Lobàtxevka (en rus: Лобачевка) és un poble del krai de Krasnoiarsk, a Rússia, que en el cens del 2010 tenia 20 habitants. Pertany al districte d'Ilanski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Plica

La plica, en un pentagrama musical, és la línia recta vertical que s'origina en els ovals que formen les notes.

## Descripció

En la música polifònica escrita, la direcció de la plica indica a quina veu pertany cada nota. En la resta de casos la plica segueix la normativa següent: en les notes que es troben per damunt de la línia central del pentagrama, les pliques s'escriuen cap avall i al cantó esquerre de la nota; en el cas que la nota es trobi per sota d'aquesta línia central les pliques s'escriuen cap amunt i al cantó dret de la nota.
Les notes situades en la línia central dirigeixen la plica en funció de les notes adjacents, procurant que el resultat en faciliti la lectura posterior.
Tant els intervals harmònics com els acords utilitzen uns sola plica que anirà situada intentant respectar la normativa ja descrita i facilitar la posterior lectura. Excepcionalment, en els intervals harmònics de segona s'utilitza un plica central, situant la nota greu a l'esquerra d'aquesta i la nota aguda a la seva dreta. La longitud de la plica ha d'ésser aproximadament la mateixa que la distància d'una octava del pentagrama.

## Notes

* ↑ Benward & Saker (2003). Music: In Theory and Practice, Vol. I, p.14. Seventh Edition. McGraw Hill. ISBN 978-0-07-294262-0
* ↑ Michels, Ulrich: Atlas de música. Alianza, 2009 [1985], p. 67.
* ↑ Grabner, Hermann: Teoría general de la música. Akal, 2001, pp. 15-22.
* ↑ Morehen, John & Rastall, Richard: «Note values». New Grove Dictionary of Music and Musicians, ed. Stanley Sadie. Macmillan, 2001 [1980].

## Bibliografia

* De Candé, Roland: Nuevo diccionario de la música vol. I y II. Grasindo, 2002.
* De Pedro, Dionisio: Teoría completa de la música. Real musical, 1990.
* Grabner, Hermann: Teoría general de la música. Akal, 2001.
* Michels, Ulrich: Atlas de música. Alianza, 2009 [1985].
* Pérez Gutiérrez, Mariano: Diccionario de la música y los músicos vol. 1 2 y 3. Akal, 1985.
* Randel, Don Michael: The Harvard Dictionary of Music. Harvard University Press, 2003.
* Zamacois, Joaquín: Teoría de la música. Idea, 2002 [1949].

## Enllaços externs

* «Figuras musicales» a Teoria.com
# Borki (Krasnoiarsk)

Borki (en rus: Борки) és un poble del krai de Krasnoiarsk, a Rússia, segons el cens del 2010 tenia 83 habitants. Pertany al districte municipal d'Àban.

## Referències

* ↑ «Историческая справка | Официальный сайт муниципальное образование Абанский район». Arxivat de l'original el 2021-01-18. [Consulta: 29 gener 2021].
* ↑ Большая Советская Энциклопедия. Гл. ред. А. М. Прохоров, 3-е изд. Т. 1. А — Ангоб. 1969. 608 стр., илл.; 47 л. илл. и карт, 1 отд. л. табл.
* ↑ «История основания Абанского района Красноярского края. Архитектура Красноярского края. Памятники Архитектуры». Arxivat de l'[www.naov.ru/?abanskii_raion original] el 2013-04-17.
# UCI Àfrica Tour 2022

L'UCI Àfrica Tour 2022 fou la divuitena edició de l'UCI Àfrica Tour, un dels cinc circuits continentals de ciclisme de la Unió Ciclista Internacional.

## Evolució del calendari
### Novembre

| Data | Cursa | País | Cat. | Vencedor | Equip | Ref. |
| 29-7 | Tour de Faso | Burkina Faso | 2.2 | Daniel Bichlmann | Team Kibag-Obor-CKT | |

### Febrer

| Data | Cursa | País | Cat. | Vencedor | Equip | Ref. |
| 20-27 | Tour de Rwanda | Ruanda | 2.1 | Natnael Tesfatsion | Drone Hopper-Androni Giocattoli | |

### Maig

| Data | Cursa | País | Cat. | Vencedor | Equip | Ref. |
| 3-8 | Tour de Benín | Benín | 2.2 | Marcel Peschges | Team Embrace The World |

### Juny

| Data | Cursa | País | Cat. | Vencedor | Equip | Ref. |
| 4-12 | Tour del Camerun | Camerun | 2.2 | Moïse Mugisha | Ruanda | |

### Octubre

| Data | Cursa | País | Cat. | Vencedor | Equip | Ref. |
| 3-8 | Gran Premi Chantal Biya | Camerun | 2.2 | Axel Taillandier | Team France Défense |

## Classificacions

* Nota: classificacions definitives a 18 d'octubre.
| Classificació individual Està formada per tots els ciclistes que han sumat punts. Poden pertànyer tant a equips amateurs com a equips professionals, inclosos UCI WorldTeams. # Ciclista Equip Punts 1 Biniam Girmay*Intermarché-Wanty-Gobert Matériaux1.875 2 Louis MeintjesIntermarché-Wanty-Gobert Matériaux1.048 3 Natnael TesfatsionDrone Hopper-Androni Giocattoli600 4 Henok MulubrhanBardiani CSF Faizanè466,5 5 R.J. Van RensburgLotto-Soudal391,75 6 Dawit YemaneBike Aid271,83 7 Gustav BassonProTouch243,75 8 Stefan de BodAstana Qazaqstan Team236 9 Kent MainProTouch225,75 10 Hamza Amari*—184,33 * : Ciclista menor de 23 anys | Classificació per equips Es calcula amb la suma dels punts obtinguts pels 8 millors ciclistes de cada equip (excepte els WorldTeams) a la classificació individual. La classificació sols inclou equips registrats al continent.. # Equip Pts. 1 ProTouch799,25 2 Benediction Ignite160,5 3 Sidi Ali-Unlock Team105,01 4 BAI Sicasal Petro de Luandam15 5 May Stars15 |
| Classificacions per país Es calcula segons els punts totals dels deu millors ciclistes de cada país del continent. # País Pts. 1 Eritrea3.679,33 2 Sud-àfrica2.553,25 3 Algèria840,13 4 Marroc643,35 5 Maurici432,99 6 Ruanda423 7 Namíbia218 8 Burkina Faso176,99 9 Angola150 10 Lesotho134 | Classificacions per país sub-23 Es calcula segons els punts totals dels deu millors ciclistes de cada país del continent menors de 23 anys. # País Pts. 1 Eritrea2.139 2 Algèria316,53 3 Marroc240,84 4 Maurici202,58 5 Sud-àfrica180,75 6 Ruanda173,5 7 Namíbia88 8 Burkina Faso69,16 9 Lesotho69 10 Egipte65,99 |

## Referències

* ↑ «UCI Calendar». [Consulta: 22 febrer 2022].
* ↑ Tour du Faso (2.2) - Victoire finale de Bichlmann (francès)
* ↑ «Tesfatsion se proclama campeón de la Vuelta a Ruanda» (en castellà), 27-02-2022. [Consulta: 1r març 2022].
* ↑ «UCI Africa Tour 2022 Elite».
* ↑ «UCI Africa Tour 2022 U23».

## Enllaços externs

* Calendari de l'UCI Àfrica Tour
# Sant Sebastià i Calvari

Sant Sebastià i Calvari és una peça de la col·lecció permanent del Museu Nacional d'Art de Catalunya. Procedeix de la capella del refectori de la Pia Almoina de Barcelona. Va ingressar al museu com a dipòsit de Joan Ainaud i de Frederic-Pau Verrié el 1947.

## Descripció

L'artista representa sant Sebastià vestit segons la moda elegant del moment i exemplifica quasi al límit els trets estilístics del ja evolucionat corrent internacional. Corona la taula un Calvari, on es representen diversos cavalls en escorç.
El retaule de sant Sebastià remet a la darrera producció de Mates i manifesta el gran allunyament d'aquest pintor dels seus inicis artístics al costat de Pere Serra, pintor seguidor de les pautes de tipus italianitzant.

## Referències

* ↑ Fitxa de l'obra al web del MNAC.
* ↑ MNAC/MAC 42340
* ↑ Descripció de l'obra

## Bibliografia

* DDAA. Museu Nacional d'Art de Catalunya. Florència: Mnac i SCALA GROUP S.p.A, 2009. ISBN 978-84-8043-198-9.
# Serguei Platónov

Serguei Fiódorovitx Platónov, rus: Сергей Фёдорович Платонов, (1860, Txernígov - 1933, Samara) fou un historiador rus que dirigí l'escola oficial d'historiografia imperial de Sant Petersburg abans i després de la Revolució d'Octubre de 1917.

## Biografia

Platónov va néixer a Txernígov, i estudià en una escola privada de Sant Petersburg fins al 1878, any en què entrà al departament d'història i filologia de la Universitat Estatal de Sant Petersburg fins al 1882.
Platónov entrà al Col·legi de Sant Petersburg d'historiografia russa, que posava especial interès en l'estudi i publicació de fonts històriques. Platónov aprovà la seva tesi doctoral el 1888 bo i escrivint sobre Velles llegendes i contes russos sobre els períodes tempestuosos del segle xvii com a font històrica, i guanyà el premi Uvarov de l'Acadèmia Russa de les Ciències.
La carrera de Platónov va estar centrada en la Universitat de Sant Petersburg, on tingué una gran reputació pel seu treball sobre el Període tempestuós (1899) i l'Oprítxnina. Els llibres de text de Platónov, impecablement escrits i de fàcil lectura, suscitaren tanta popularitat que el tsar li demanà que ensenyés història als seus fills. El 1909 fou admès a l'Acadèmia Russa de les Ciències.
Al contrari de la majoria dels seus deixebles, Platónov no canvià el seu punt de vista després de la Revolució de 1917, i es mantingué al marge del corrent principal d'historiografia marxista, representada per Mikhaïl Pokrovski. Tot i això, li varen permetre administrar la Casa Puixkin (Institut de Literatura Russa) entre el 1925 i el 1929 i la Biblioteca de l'Acadèmia entre el 1925 i el 1928.
El 12 de gener del 1930 Platónov fou acusat de prendre part en una conspiració reialista, l'arrestaren i va haver d'exiliar-se a Samara, on va morir tres anys després. La majoria dels seus llibres han estat publicats després de la caiguda del règim soviètic.
# To (acústica)

En acústica, el to és la qualitat del so que ens permet distingir dos sons, per exemple:
* Dues notes musicals entre si. És a dir, és la característica que ens permet distingir un Do d'un Re produïts per un mateix instrument.
* La mateixa paraula pronunciada per dues persones distintes (encara que ací també influeix el timbre, per la qual cosa és més apropiat l'exemple anterior).
El to depèn de la freqüència de l'ona. Parlarem de tons greus, mitjans i aguts, depenent de la freqüència que tinga el so:
* Tons greus (freqüències baixes, de 20 a 300 Hz).
* Tons mitjans (freqüències mitjanes, de 300 a 2.000 Hz). Encara que parlem de freqüències mitjanes o intermèdies, cal tindre present que la seua missió principal és separar els aguts dels greus, per la qual cosa, en realitat, és un interval, relativament xicotet dins de les audiofreqüències que l'orella humana és capaç de percebre i que va dels 20 als 20.000 Hertz.
* Tons aguts (freqüències altes, de 2.000 fins a 20.000 Hz).
En el cant, el to és fonamental, per a poder diferenciar els distints rangs vocals, és a dir, el to ens permet parlar de tenor, soprano…
El so pot ser pur, però quasi la seua totalitat són mescla de sons de distinta longitud d'ona que conformen el so resultant. Els sons afegits a l'ona principal (la que dona el to), s'anomenen harmònics i seran els que determinen el timbre. L'ona principal s'anomena freqüència fonamental.
La forma en què és percebut el to és el que es coneix com l'altura del so, que determina com de (baix) greu o (alt) agut és aqueix so.
Viccionari
# Font i abeurador del Vall

La Font i abeurador del Vall és una obra de Salàs de Pallars (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Font i abeurador situada sobre el safareig a un extrem de la pista, al costat del carrer del Vall.
La font és una construcció de pedra picada de planta quadrada. Al costat que dona al carrer del vall està rematada per un frontó acabat amb volutes. A les cantoneres hi ha unes pilastres rematades amb un capitell amb baix relleu.
Cada cara de la font té una pica amb diversos brocals.

## Referències

* 1 2 3 «Font i abeurador del Vall». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Los Altos Hills

Los Altos Hills és una població dels Estats Units a l'estat de Califòrnia. Segons el cens del 2000 tenia 7.902 habitants.

## Demografia

Segons el cens del 2000, Los Altos Hills tenia 7.902 habitants, 2.740 habitatges, i 2.339 famílies. La densitat de població era de 353,9 habitants/km².
Dels 2.740 habitatges en un 34,6% hi vivien nens de menys de 18 anys, en un 79% hi vivien parelles casades, en un 4,4% dones solteres, i en un 14,6% no eren unitats familiars. En el 10,5% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,02.
Per edats la població es repartia de la següent manera: un 23,6% tenia menys de 18 anys, un 4% entre 18 i 24, un 19,6% entre 25 i 44, un 35,8% de 45 a 60 i un 17% 65 anys o més.
L'edat mediana era de 47 anys. Per cada 100 dones de 18 o més anys hi havia 94,2 homes.
Entorn del 2,2% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Los Altos Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Los Altos Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Po de Volano

El Volano, també anomentat Po de Volano (Po di Volano en italià) és una branca del delta del riu Po, que se separa del curs principal a Stellata i passa per Ferrara, camí de la mar Adriàtica amb una boca a l'estuari després de Codigoro al Lido Volano.
Efectivament, a la zona de Stellata, el riu Po es divideix en tres branques: El Po principal (al nord de Ferrara), des de Ferrara el Po di Volano i el Po di Primaro (o Primaro o Po morto di Primaro), per formar el Delta del Po. El Po di Primaro desemboca al mar cap al nord de Ravenna després d'haver passat per la ciutat d'Argenta.
El Po principal se subdivideix més endavant en cinc braços principals : el Po de Maistra, el Po de Pila, el Po de Tolle, el Po de Gnocca i el Po de Goro. I desemboca al mar Adriàtic a prop de Porto Tolle. El delta del Po, pel seu gran valor ambiental, ha estat declarat Patrimoni de la Humanitat per la UNESCO.
En l'època medieval el Po de Volano era el curs principal del riu Po fins al 1152, quan el riu va trencar la presa septentrional en la unió dels braços, que prevenia inundacions, a Ficarolo (província de Rovigo, a 20 km a l'oest de Ferrara). Amb aquest canvi de direcció, la zona septentrional que s'havia estabilitzat just llavors, va seguir el seu avenç cap al mar, accentuat per la perforació de «porto Viro» el 1604 (en dos segles la desembocadura del Po de Goro va avançar 20 km, és a dir 83 metres per any).

## Referències

* ↑ Delta del Po (italià)

## Bibliografia

* Ferrara and its province (text: Carlo Bassi i altres) Milano. Touring 2005
* Ferrara: Planificación de la ciudad ideal. Enregistrament de vídeo. Barcelona. Áncora The Open University 1990
# Borki

«Borki» té aquests significats:
* Borki (Oriol), localitat de l'óblast d'Oriol, a Rússia
* Borki (Saràtov), localitat de l'óblast de Saràtov, a Rússia
* Borki (Krasnoiarsk), localitat del krai de Krasnoiarsk, a Rússia
* Borki (Bélgorod), localitat de l'óblast de Bélgorod, a Rússia
# UTC+08:00

UTC+08:00 és una zona horària d'UTC amb 8 hores més tard que l'UTC. El seu codi DTG és H-Hotel.

## Zones horàries

* Ashmore and Cartier Islands Time (ACIT)
* Australian Western Standard Time (AWST)
* Brunei Time (BDT)
* China Standard Time (CST)
* Hong Kong Standard Time (HKST)
* Irkutsk Time (IRKT)
* Krasnoyarsk Time (KRAT)
* Macclesfield Bank Time (MBT)
* Malaysia Time (MYT)
* Mongolia Time (MNT)
* Paracel Islands Time (PIT)
* Philippines Time (PHT)
* Pratas Islands (PIT)
* Scarborough Shoal Time (SST)
* Singapore Time (SGT)
* Spratly Islands Time (SIT)
* Taiwan Time (TWT)
* Waktu Indonesia Tengah (WITA)

## Franges
### Temps estàndard (l'any sencer)

* Austràlia
** Austràlia Occidental
* Brunei
* Hong Kong
* Filipines
* Indonèsia
** Bali
** Borneo Oriental
** Borneo Meridional
** Cèlebes
** Illes Petites de la Sonda Occidentals
* Malàisia
* Mongòlia (la major part)
* Singapur
* Taiwan
* R.P. de la Xina

#### Krasnoyarsk Time

* Rússia
** Khakàssia
** Krai de Krasnoiarsk
** Óblast de Tomsk
** Tuvà

## Geografia

UTC+08 és la zona horària nàutica que comprèn l'alta mar entre 112,5° i 127,5° E de longitud. En el temps solar aquest fus horari és el corresponent el meridià 120° est.

## Història

En el 2011, a Rússia es va traslladar l'horari d'estiu durant tot l'any i el Krasnoyarsk Time es va fixar permenet en lloc de canviar a UTC+7, va canviar a UTC+8.

## Referències

* ↑ Keputusan Presiden Republik Indonesia Nomor 41 Tahun 1987 Tentang Pembagianwilayah Republik Indonesia Menjadi 3 (TIGA) Wilayah waktu
* ↑ Territori de Rússia està dividida en nou zones horàries. ГАРАНТ (rus)
# Santa Eulàlia la Vella de Serradell

Santa Eulàlia la Vella de Serradell, o Santa Olària és una capella romànica del poble de Serradell, pertanyent al municipi de Conca de Dalt, al Pallars Jussà. Fins al 1969 formava part del terme municipal de Toralla i Serradell.
Aquesta església és a ponent del poble de Serradell, al vessant sud-est del Serrat de Santa Eulàlia, a quasi 1,5 quilòmetres del poble. És a 1078,4 m d'altitud, en un lloc no gaire fàcil de trobar. La referència pot ser una torre d'alta tensió propera a les ruïnes.
Era un edifici petit, d'una sola nau amb absis a llevant. Només se'n conserven unes filades de pedres que, tanmateix, permeten de veure una obra romànica d'aparell senzill però ben arrenglerat. En queden molt poques restes dempeus.

## Bibliografia

* RAMOS I MARTÍNEZ, Maria-Lluïsa i ROIG I DEULOFEU, Albert. "Santa Eulàlia (o Olària) la Vella". Dins El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.

## Enllaços externs

* Institut Cartogràfic de Catalunya
# Serguei Polinski

Serguei Mikhàilovitx Polinski (en rus Сергей Михайлович Полынский) (óblast de Riazan, 16 de setembre de 1981) és un ciclista rus, ja retirat, especialista en la pista. Va participar en els Jocs Olímpics de 2008 a la prova de Keirin i a la de Velocitat per equips.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lordosi

La lordosi és la curvatura fisiològica de la columna a la regió cervical o lumbar. La columna vertebral humana presenta quatre curvatures fisiològiques (o "normals"): dues curvatures cap a fora, en la columna dorsal (a nivell de les costelles) i a la columna sacra, denominades cifosi i dues curvatures lordòtiques (cap a dintre de la columna): la lordosi lumbar i la cervical. Les corbes escoliòtiques (curvatura cap als costats) sempre es consideren patològiques ("anormals").

## Lordosi en mamífers amb finalitats reproductives

La lordosi, segons la doctora Helen Fisher, és també «l'hàbit de la femella d'ajupir-se, arquejar l'esquena i aixecar les natges cap al seu pretendent per expressar la seva disponibilitat sexual».
La lordosi està relacionada amb els nivells de norepinefrina i dopamina, que augmenten en determinades disposicions sexuals, estimulant l'alliberament d'estrògens en les femelles i la disposició al aparellament en general. Est és un tret comú en tots els mamífers.

## Hiperlordosi lumbar

La hiperlordosi (augment de la curvatura) pot estar causada per una rotació anterior de la pelvis (la part superior del sacre que pren una inclinació anteroinferior) pels malucs, que causa un augment anòmal de la curvatura lumbar. La columna vertebral s'encorba cap endavant, fa més prominent els glutis i ocasiona dolor d'esquena.
Per extensió, aquesta deformació anòmala sol acompanyar-se d'una feblesa de la musculatura del tronc, en particular de la musculatura anterolateral de l'abdomen. Per compensar les alteracions de la línia gravitacional normal, les dones experimenten una hiperlordosi passatgera durant la fase final de l'embaràs. Aquesta hiperlordosi pot ocasionar lumbago, però la molèstia desapareix d'ordinari poc després del part.
L'obesitat també és causa de lordosi i lumbàlgia en tots dos sexes, pel major pes del contingut abdominal, situat davant de la línia gravitatòria penil. El fet de perdre pes corregeix aquest problema.

## Vegeu també

* Cifoescoliosi
* Cifosi
* Escoliosi

## Referències

* ↑ Helen FISHER, Por qué amamos, traducción española de Victoria E. Gordo del Rey para Cultura Libre, Taurus Pensamiento, 2004, pg 66.

## Enllaços externs

* Cifoescoliosi en Loyola Med (en anglès)
# Po Ya (cràter)

Po Ya és un cràter d'impacte en el planeta Mercuri de 101 km de diàmetre. Porta el nom del músic xinès Bo Ya (segle viii aC), i el seu nom va ser aprovat per la Unió Astronòmica Internacional el 1976.

## Referències

* ↑ «Po Ya». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# Borki (Oriol)

* Per a altres significats, vegeu «Borki».
Borki (en rus: Борки) és un poble (un possiólok) de l'óblast d'Oriol, a Rússia, segons el cens del 2010 tenia 61 habitants, pertany al municipi de Russki Brod.

## Referències

* ↑ «Схема территориального планирования Верховского района Орловской области». Федеральная государственная информационная система территориального планирования (ФГИС ТП).
* ↑ «Kolodetskiy». GeoNames.